મુખ્ય મંત્રી વિજય રૂપાણી

ગુજરાતમાં પહેલી વાર હાર્દિક પટેલના કૉંગ્રેસમાં આવ્યા પછી ચૂંટણી યોજાઈ રહી છે. વળી, કૉંગ્રેસે હાર્દિક પટેલને કાર્યકારી અધ્યક્ષનું પદ પણ આપ્યું છે. 

હાર્દિક પટેલ જોશભેર પેટાચૂંટણીમાં પ્રચાર કરી રહ્યા છે. એમણે દક્ષિણ ગુજરાત ઉપરાંત સૌરાષ્ટ્રની બેઠકો પર સભાઓ કરી છે.

ભાજપ તરફથી સી આર પાટીલ ઉપરાંત, મુખ્ય મત્રી વિજય રૂપાણી, કેન્દ્રીયમંત્રી સ્મૃતિ ઈરાની સહિતના નેતાઓ ગુજરાતમાં અલગ અલગ બેઠકો પર પ્રચાર કરી રહ્યાં છે.

એટલે રાજકીય નિષ્ણાતો સહિત સામાન્ય લોકોની પણ હાર્દિક પટેલ અને પાટીદારોની ભૂમિકા પર નજર હોય એ સ્વાભાવિક છે.

નિષ્ણાતો અનુસાર આ પેટાચૂંટણીમાં પાટીદારોની ભૂમિકાને લઈને વિવિધ મત પ્રવર્તી રહ્યા છે, તો હાર્દિક પટેલની કેટલી અસર થશે એ બાબતે પણ અલગઅલગ મત છે.

એવું પણ માનવામાં આવે છે કે હાર્દિક પટેલનું પ્રભુત્વ પહેલાં કરતાં ઓસરતું જઈ રહ્યું છે. તો કેટલાકના મતે હાર્દિકને નજરઅંદાજ ન કરી શકાય.

જોકે કોરોનાના સમયમાં અને આર્થિક સુસ્તીની વચ્ચે યોજાતી ચૂંટણીમાં મતદારો પણ સુસ્ત હોય તેવું નિષ્ણાતો કહી રહ્યા છે. 

ગત વિધાનસભાની ચૂંટણી વાત કરીએ તો પાટીદાર અનામત આંદોલન, પાકવીમો, પાણી જેવા મુદ્દાઓએ ગુજરાતમાં ભાજપને નુકસાન કર્યું હતું.

2017માં યોજાયેલી ગુજરાત વિધાનસભાની ચૂંટણીમાં કૉંગ્રેસે અગાઉ કરતાં સારું પ્રદર્શન કર્યું હતું.

2017ની વિધાનસભાની ચૂંટણીમાં ભાજપને 99 બેઠક મળી હતી અને કૉંગ્રેસે 77 બેઠક જીતી હતી.

2017ની વિધાનસભા ચૂંટણીમાં યુવાનેતાઓ હાર્દિક પટેલ, અલ્પેશ ઠાકોર અને જિજ્ઞેશ મેવાણી સતત સક્રિય રહ્યા અને ચર્ચામાં પણ રહ્યા હતા.

જોકે હવે હાર્દિક પટેલ કૉંગ્રેસમાં જોડાઈ ગયા છે અને તેમને પાર્ટીના કાર્યકારી પ્રમુખ બનાવાયા છે.

તો એક સમયે કૉંગ્રેસમાં રહીને ધારાસભ્ય બનેલા અલ્પેશ ઠાકોર પણ ભાજપમાં ભળી ગયા હતા અને ત્યારબાદ થયેલી પેટાચૂંટણીમાં હારી ગયા હતા.

તો શું આ ચૂંટણીમાં પાટીદારો નિર્ણાયક ભૂમિકા ભજવી શકે છે?

સૌરાષ્ટ્રના રાજકારણને બહુ નજીકથી સમજનારા રાજકીય વિશ્લેષક જગદીશ આચાર્યના મતે આ ચૂંટણીમાં કચ્છ-સૌરાષ્ટ્રની પાંચ બેઠકો પર પાટીદારો નિર્ણાયક ભૂમિકા ભજવી શકે છે.

તો જાણીતા રાજકીય વિશ્લેષક મનોજ મિસ્ત્રીના મતે 'પાટીદાર ફેક્ટર' આ ચૂંટણીમાં એટલું અસર કરે તેવું લાગતું નથી.

કેવો છે ચૂંટણીનો માહોલ?

હાર્દિક પટેલ

હાર્દિક પટેલે એક વાર બીબીસી ગુજરાતીને આપેલા ઇન્ટરવ્યૂમાં કહ્યું હતું કે 'તેઓ પેટાચૂંટણી અને... \n\nમને ઉપરના લેખ માટે સારું શીર્ષક આપો.
ગુજરાત પેટાચૂંટણી : હાર્દિક પટેલ અને 'પાટીદાર ફેક્ટર' કેટલી અસર કરી શકશે?